钦定古今图书集成/明伦汇编/氏族典/第345卷 > 周智光
## 钦定古今图书集成/明伦汇编/氏族典/第345卷 > 周智光

按《唐书周智光传》：“智光少贱，失其先系，以骑射从军，
起行，间为裨将。鱼朝恩荐之，累迁同、华二州节度使。
永泰元年，吐蕃寇奉天，智光邀战澄城，破之，逐北至
鄜州。素与杜冕仇，时冕屯坊州，家在鄜，智光害冕宗
属。大历二年，帝诏郭子仪密图之。子仪得诏，声言讨
之，未行，其众大携，部将李汉惠自同州降，子仪乃贬”
智光澧州刺史，听百人随身。寻为帐下斩其首，并斩
子元耀、元干来献。诏枭首皇城南街。